ઘણા વિદ્યાર્થી સંગઠનોએ મળીને સામાજિક ન્યાય માટે સંયુક્ત કાર્યવાહી સમિતિ બનાવીને રોહિત વેમુલા સહિત પાંચ દલિત વિદ્યાર્થીઓના સસ્પેંશન માટે કુલપતિ પી. અપ્પા રાવ, કેન્દ્રીય માનવ સંસાધન મંત્રી, સ્મૃતિ ઇરાની, બંડારૂ દત્તાત્રેય અને અખિલ ભારતીય વિદ્યાર્થી પરિષદના કેટલાક નેતાઓને દોષી ગણાવ્યા હતા. પ્રદર્શનકારીઓએ કુલપતિ પર વેમુલાને આત્મહત્યા માટે તેને ઉશ્કેરવાનો આરોપ લગાવતાં તેમના આવાસ અને ઓફિસમાં ઘૂસીને તોડફોડ કરી. તે બધાએ કુલપતિને છ કલાક સુધી બંધક બનાવી રાખ્યા. પ્રદર્શનકારીઓએ પોલીસ પર પથ્થરમારો કર્યો. તેમના હુમલાના લીધે કેટલાક મીડિયાકર્મીઓને ઇજા પહોંચી છે. હંગામામાં એક મહિલા પ્રોફેસરને પણ ઇજા પહોંચી છે. પોલીસે સ્થિતિ પર કાબૂ મેળવવા માટે લાઠીચાર્જ કરવો પડ્યો હતો.